Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 569/11/4403	Nitra, 23.1.2012
EEČ : 2-32-11-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1, odsek 3 písmeno c) Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
napriek rozsudku Okresného súdu Nitra sp. zn. 2T/60/2011 zo dňa 17.05.2011 právoplatného dňa 08.06.2011, ktorým bola uznaná vinnou pre prečin zanedbania povinnej výživy podľa § 207 odsek 1 Trestného zákona a tiež rozsudku Okresného súdu Nitra sp. zn. 1T/22/2011 zo dňa 02.08.2011 právoplatného dňa 02.08.2011, ktorým bola uznaná vinnou pre prečin zanedbania povinnej výživy podľa § 207 odsek 1 Trestného zákona si aj naďalej neplní svoju vyživovaciu povinnosť na mal. XXXXX, bytom u starej matky XXXXX, na adrese XXXXX, XXXXX, ktorá jej vyplýva zo Zákona o rodine a ktorej výška bola určená rozsudkom Okresného súdu Nitra č.k. 11P/81/2008-26 zo dňa 30.04.2008 vo výške 30% zo sumy životného minima na nezaopatrené neplnoleté dieťa k rukám XXXXX a následne rozsudkom Okresného súdu Nitra č.k. 11P/328/2010-50 zo dňa 20.04.2011 vo výške 30 € od 01.05.2011, ktorú je povinná platiť k rukám XXXXX, čím takto za obdobie od 03.08.2011 do 15.11.2011 dlhuje k rukám XXXXX na výživnom sumu vo výške 90 €
Právna veta:
	pretože je trestné stíhanie neprípustné podľa § 9.
Odôvodnenie:
	Uznesením vyšetrovateľa PZ Odboru kriminálnej polície Okresného riaditeľstva Policajného zboru v Nitre pod ČVS: ORP-1269/OVK-NR-2011 zo dňa 12.09.2011 a následne uznesením  identickej spisovej značky zo dňa 18.10.2011 bolo vznesené obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno a), písmeno c)  Trestného zákona. Dňa 24.11.2011 došlo k zmene právnej kvalifikácie  skutku na prečin zanedbania povinnej výživy podľa § 207 odsek 1, odsek 3 písmeno c)  Trestného zákona.
	V priebehu vyšetrovania bolo zistené, že obvinená XXXXX dňa 23.11.2011 zomrela. 
	Z rovnopisu úmrtného listu zapísaného v knihe úmrtí matričného úradu XXXXX zväzok 7, ročník 2011, strana 61, por. č. 25 zo dňa 12.12.2011 vyplýva, že obvinená XXXXX dňa 23.11.2011 zomrela v obci XXXXX.
Podľa § 207 odsek 1, odsek 3 písmeno c) Trestného zákona sa prečinu zanedbania povinnej výživy dopustí ten „kto najmenej tri mesiace v období dvoch rokoch neplní, čo aj z nedbanlivosti, zákonnú povinnosť vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.
	Podľa § 215 odsek 1 písmeno d) Trestného poriadku „prokurátor zastaví trestné stíhanie, ak je trestné stíhanie neprípustné podľa § 9.
	Podľa § 9 odsek 1 písmeno d) Trestného poriadku „trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
	Poukazujúc na ustanovenie § 215 odsek 1 písmeno d) Trestného poriadku došlo k splneniu taxatívne uvedených podmienok, pretože na základe predloženého listinného dôkazu, úmrtného listu zo dňa 12.12.2011 je zrejmé, že obvinená dňa 23.11.2011 zomrela. 
	Nakoľko v trestnom konaní nemožno pokračovať a trestné stíhanie musí byť zastavené  proti tomu, kto zomrel ako aj s poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do troch dní od doručenia uznesenia na Krajskú prokuratúru Nitra cestou  Okresnej prokuratúry Nitra. Sťažnosť má odkladný účinok.  

JUDr. Miroslava Križanová
prokurátorka